Cornellà ja ha anat a visitar amb arquitectes l’àrea que es remodelarà. Avança que la finalitat és que allí hi quedi “un espai preciós”, “com un parc de la Ciutadella en petit”. “Pot donar joc i dinamisme a la zona, ja que està molt ben situat”, diu l’alcalde, tenint en compte que és a tan sols uns metres de l’Ateneu i al davant del casal de la gent gran. “Serà per passejar, llegir o descansar. S’està treballant en el disseny i probablement hi haurà taules i cadires per menjar, una zona per a la mainada i, essencialment, serà un lloc atractiu per anar-hi a passar el dia.”